ผู้ป่วยมะเร็ง โดนแมวข่วน ต้องปฏิบัติตัวยังไงคะพ่ออายุ 69 เป็นมะเร็งลำไส้ระยะ 4โดนลูกแมวข่วน คิดว่าโดนเมื่อเช้านี้ค่ะ กังวลมาก
สวัสดีค่ะ หากโดนแมวข่วนจนผิวหนังเกิดบาดแผล หรือมีรอยถลอก ก็อาจเสี่ยงต่อการติดเชื้อพิษสุนัขบ้าได้ ดังนั้น ก็ควรพาพ่อไปฉีดัคซีนพิษสุนัขบ้าป้องกันไว้ค่ะ อย่างไรก็ตาม หากเป็นแมวที่เลี้ยงเอง อาจใช้วิธีเฝ้าสังเกตอาการแมวไปก่อนก็ได้ โดยหากแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้า ดังนั้น ก็ไม่จำเป็นต้องไปฉีดวัคซีนค่ะแต่นอกจากนี้ แผลที่โดนข่วน อาจเสี่ยงต่อการติดเชื้อบาดทะยักได้ ดังนั้น หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะสำหรับบาดแผลที่โดนข่วน ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ แต่หากแผลเกิดการบวมแดงอักเสบ แสดงว่าอาจมีการติดเชื้อแบคทีเรียแทรกซ้อน ก็ควรพาไปพบแพทย์เพื่อให้ดูแลแผลให้ค่ะสำหรับการที่มีโรคประจำตัวเป็นมะเร็งอยู่นั้น การดูแลไม่ได้แตกต่างกับคนที่ไม่มีโรคประจำตัว โดยให้ดูแลดังที่กล่าวไป เพียงแต่ ในผู้ป่วยมะเร็ง ระบบภูมิคุ้มกันอาจอ่อนแอลง แผลก็จะมีโอกาสติดเชื้อแบคทีเรีย เกิดการอักเสบได้ง่ายกว่า จึงต้องดูแลแผลให้ดีค่ะ